open-index/open-wikipedia-markdown huggingface dataset:
Football Manager Live

***Fotball Manager Live*** er et videospill på Internett og datamaskin for flere brukere som er utviklet av Sports Interactive. Det ble utgitt i 2008 for Microsoft Windows og Mac OS X. Mens spiller var basert på betalende abonnement ble både mindre og større oppdateringer gjort innenfor abonnementet. Man kunne betale via kredittkort eller PayPal for å spille jevnlig, eller ved å kjøpte spillet i butikker i Storbritannia fra den 23. januar 2009. Etter mai 2011 var det ikke lenger mulig å spille spillet over Internett da tjenerne ble tatt ned.

Football Manager Live skiller seg betydelig fra tidligere titler innenfor Football Manager-serien, men beholder den samme spillmaskinen for fotballkampene og mange av de samme grunnleggende konseptene.

Brukere kunne gå inn i en spillverden bestående av opp til 1000 spillere og skape deres egne klubber og fylle deres lag opp med spillere fra den virkelige verden. Spilleren kunne signere opp på et budsystem hvor de spillerne som fikk høyest tilbud gikk til den tilbyderen. Mens Football Manager Live benytter seg av en ganske lik database som Football Manager 2009 hvor eldre spillere legger opp og yngre spillere overtar deres plass innenfor hver spillverdener, således skape et økende fiktivt miljø etter hvert som fotballsesongen utvikler seg.

## Referanser


## Eksterne lenker
* 
* Spørsmål og svar om spillet
Steinsrud stasjon

**Steinsrud stasjon** er en tidligere jernbanestasjon på Dovrebanen ved Steinsrud mellom Tangen og Stange i Innlandet fylke. Stasjonen ble opprettet som lasteplass i 1882, to år etter at jernbaneforbindelsen mellom Eidsvoll og Hamar ble fullført, og ble siden oppgradert til stoppested i 1885, som holdeplass i 1939 og stasjon i 1946. Vokterboligen ble i revet til fordel for dagens stasjonsbygning i 1950. I 1965 ble stasjonen fjernstyrt uten bemanning og i 1983 ble stasjonen nedlagt og gjort om til et fjernstyrt kryssingsspor. Steinsrud stasjon ligger 206,5 moh og ligger 107,47&nbsp;km fra Oslo S.

## Litteratur
* 
* 

## Eksterne lenker

* Riksarkivet.no – Om Steinsrud stasjon
Ottestad stasjon

**Ottestad stasjon** er en tidligere jernbanestasjon på Dovrebanen ved Ottestad i Stange kommune i Innlandet fylke. 

Stasjonen ble opprettet i 1880 etter at jernbaneforbindelsen mellom Eidsvoll og Hamar ble fullført samme år. I 1965 ble stasjonen fjernstyrt uten bemanning og i 1983 ble nedlagt som stasjon, og har siden funksjon som kryssingsspor for tog opp til en lengde på 685 m. Ottestad stasjon ligger 185,7 moh og ligger 119,25&nbsp;km fra Oslo S. Storgården Ringnes ligger forøvrig tre kilometer vest for stasjonen. 

I år 2000 kom Ottestad stasjon i medias søkelys da intercity–tog fra henholdsvis Ottestad og Hamar stasjon, som en følge av toglederfeil, var på kollisjonskurs mellom stasjonene.

I forbindelse med utbygging av dobbelt-sporet jernbane fra Oslo til Hamar ble stasjonen revet i mai 2024.

## Referanser




## Litteratur
* 
* 

## Eksterne lenker
* 
* 
* Riksarkivet.no – Om Ottestad stasjon
Football Manager 2008

***Football Manager 2008*** er navnet på 2008-utgaven i Football Manager-serien til Sports Interactive, utgitt i samarbeid med SEGA. Det vil i årets utgave finnes over 5000 spillbare klubber fra mer enn 50 nasjoner. En demo av Football Manager 2008 har vært ute på markedet siden 30. september 2007.

Spillet skulle i utgangspunktet utgis i Storbritannia fredag 19. oktober 2007, men med frykt for at diverse butikker startet salget et par dager i forveien, ble spillet sluppet allerede 18. oktober 2007. 
## Referanser
Mastitt

**Mastitt** er en bakteriell infeksjon i pattedyrs melkeproduserende organ. **Jurbetennelse** er et synonym hos storfe, men også sau i den perioden lammene blir ammet. Hos sau er det den hyppigst rapporterte sykdommen. I ammeperioden kan også kvinner utvikle mastitt. 

## Mastitt hos kyr

Tilstanden hos melkekyr oppdages ved at de blir unormalt urolige ved melking og hevelse (hardhet) oppstår i juret over spenen som er infisert. På et tidlig stadium kan man påvise mastitt ved at melken får en unormal søtsmak fra infisert spene. På et senere stadium vil man se slintre og klumper i melken. Det er mulig å behandle spenen som er infisert med direkte injeksjon av antibiotika i juret. Setter man penicillin-sprøyte etter hver melking i et par døgn vil tilstanden som regel gå over. Hvis ikke må man injisere antibiotika intravenøst. Hjelper ikke dette heller, vil den delen av juret som er infisert bli ødelagt og kuen vil slutte å produsere melk på spenen. Det er bra for tilstanden om man massererer juret godt før og etter melking og man sørger for at spenen er helt tømt for melk etter hver melking. Det kan også hjelpe å melke infisert spene mange ganger i løpet av døgnet.

Melk fra spene med mastitt må kastes. Ved antibiotikabehandling kan ikke melken selges før tilbakeholdstiden er over, denne informasjon kan finnes i Veterinærkatalogen. Ved å bruke smertestillende som NSAIDS så kan man gjøre det lettere å tømme juret for melk.

## Mastitt hos sau
Mastitt hos søyer merkes ofte på at dyret blir halt på det bakbenet som er nærmere den infiserte jurhalvdelen. Søyen får feber og kjertelen blir varm og øm.

## Komplikasjoner
 
Mastitt kan utvikle seg til koldbrann, noe som da oftest skyldest  Staphylococcus aureus og gjerne i kombinasjon med et svekket immunforsvar, gjerne i forbindelse med fødsel.

## Bakterier
De vanligeste mastittbakteriene er blant annet S. aureus, E. coli, Pasteurella hemolytica samt andre stafylokokker og streptokokker.

## Referanser

## Eksterne lenker
*
Thorvald Astrup

**Thorvald Astrup** (1876–1940) var en norsk arkitekt som særlig stod for flere norske industribygg.

Han ble født i Christiania (Oslo) som sønn av grosserer Harald Astrup (1831–1914) og utdannet seg til arkitekt ved Christiania Tekniske Skole fra 1891 til 1892. Deretter gikk han på Kunst- og håndverksskolen i Christiania fra 1892 til 1893. Astrup studerte siden ved den tekniske høgskolen i Berlin (Technische Hochschule Charlottenburg) fra 1896 til 1897.

Fra 1899 var han praktiserende arkitekt i Christiania. Astrup ble tidlig knyttet til industrien som arkitektkonsulent, og fikk her en rekke oppdrag med utforming av større kraft- og transformatorstasjoner, fabrikk- og dambygg. 
I de monumentale byggene som utviklingen av storindustrien førte med seg, brukte han både nyklassisistisk stil og funksjonalismens virkemidler.

Astrup tegnet mange industribygg, blant annet Tysso I (1906), Svelgfoss II (1909–1913), Bjølvo kraftverk (1915) og Såheim kraftstasjon på Rjukan, sammen med Olaf Nordhagen (1916). «Adminiet» (administrasjonsbygningen) på Rjukan ble tegnet av Thorvald Astrup for Norsk Hydro-Elektrisk Kvælstofaktieselskab i 1908.

Astrup er begravet i familiegrav på Vår Frelsers gravlund i Oslo.


Tyssedal wall decoration.JPG|Thorvald Astrups elektriske maskindekor i turbinhallen, Tyssedal kraftanlegg, 1906
Admini Rjukan.jpg|Thorvald Astrups «Admini» på Rjukan, Norsk Hydro-Elektrisk Kvælstofaktieselskabs administrasjonsbygning fra 1908.
Margarinfabrikken_Norge_sett_fra_baksiden.JPG|Margarinfabrikken på Bjølsen Foto: Anne-Sophie Ofrim

## Arbeider (utvalg)
* Tøyen transformatorstasjon, i drift fra 1917
* Glommens transformatorstasjon ved Nesparken i Moss, 1921
* Torshov transformatorstasjon, i drift fra 1922
* Skøyen transformatorstasjon, i drift fra 1922
* Rånåsfoss kraftstasjon Norge i Rånåsfoss, bygget i perioden 1917&ndash;1922
* Børstad transformatorstasjon, Hamar, 1924
* Hydrogenfabrikken på Notodden, tegnet i 1926 og oppført i 1927 i forbindelse med omlegging til Haber–Bosch-prosessen
* Margarinfabrikken Norge i Oslo, bygget i perioden 1926&ndash;1927
* Ullevål transformatorstasjon, i drift fra 1927
* Soria Moria kino i Oslo, bygget i 1928
* Oslo kringkaster, Lambertseter. Bygget 1928&ndash;1929
* Vannstoffabrikken på Vemork, 1928-1933, revet 1977.

## Referanser

## Eksterne lenker
* 
* 
* Thorvald Astrup i arkitekturhistorie.no
Roskilde 6

**Roskilde 6** er et langskip funnet ved Vikingskipshallen i Roskilde i 1997. Skipet var opprinnelig 36 m langt, og er det lengste krigsskip som noensinne er funnet fra vikingtiden. Skipet var et langskip av type skeide med 39 par årer og en besetning på cirka 100 mann, hvorav 78 roere. Skipet er datert til cirka 1025, tilvirket et sted ved Oslofjorden, og trolig ødelagt og forlatt ca. 1060.

## Roskilde 6
Skipet er bygget av eik og er av høy håndverksmessig kvalitet. Analyser av treverket har vist at trærne som skipet er bygd av, ble hugget i nærheten av Oslofjorden, kanskje Østfold, eller mer sannsynlig Vestfold, i år 1025. Skeiden hadde blitt omhyggelig reparert og bar ikke preg av slitasje, men akterstevnen hadde blitt delvis opphugd trolig da det var forsøkt trukket inn på lavt vann. Reparasjonen ble sannsynligvis utført et sted i de baltiske landene.

Konstruksjonen på skeiden viste flere interessante nyheter om hvordan de danske langskipene var bygd, kjølen som er lagd av eiketre, var satt sammen av et midterstykke og to endestykker mot stevnene, tilsammen var hele 32 meter langt. Bunnstokkene eller spanter hadde en innbyrdes avstand på 78&nbsp;cm som også er avstanden mellom årene, ovenpå spantene er tofter satt over skipsdekket som roere sittet på.

Ifølge viten fra arbeidet med andre vikingskip er det foreslått en mulig rekonstruksjon av riggen. Den besto av et stort råseil på nesten 200 kvadratmeter satt på en høy mast i midtskipet.

Utenfor skipet, under plankene i styrbordssiden, ble det funnet en naturgren som var stukket inn i en svart flintestein. En runeinnskrift på grenen kunne leses: «Sakse ristet disse runer...»

## Funnet
Vikingskipshallen i Vikingskipsmuseet i Roskilde ble utvidet i 1990-årene, i arbeidet ble en U-formet kanal utgravd inn i fjordbredden omkring bygningen som innholdte Skuldelevskipene fra Roskilde Fjord. *Roskilde 6* ble funnet i februar 1997 på dørstokken til det nye museet.

Under utgravningen av kanalen fant arbeiderne til alles overraskelse 9 skipsvrak som alle er klinkbygd fra slutten av vikingtiden og inn i middelalderen. Gravmaskinene gjorde stor skade på de fleste vrakene som ble utgravd og tatt i forvaring av museet. På *Roskilde 6* er nesten hele kjølen bevart. Hele babord side er borte, men ca 25 prosent av bordgangene midtskips på styrbord side er bevart.

I juni 2013 åpnet vandreutstillingen "VIKING" på Nationalmuseet i København, hvor rekonstruksjonen av skipet vises for første gang. I et 37 meter langt stålskjelett er vrakrestene av skipet innmontert. Etterhvert skal hele utstillingen, inkludert stålskjelettet med skipsdelene, vises både på British Museum i London og ved Museum für Vor und Frühgeschichte  i Berlin. Konserveringen av det arkeologiske trematerialet er foretatt av Nationalmuseet i København i en langson prosess hvor man har benyttet en vannløselig og stabil voks, PEG-2000,og deretter frysetørring. Arbeidet har vært ledet av konservator Kristiane Strætkvern.

## Eksterne lenker
* Roskilde 6 skipet
* The Roskilde 6 Ship
Karlstadgata (Oslo)

**Karlstadgata** er en gate på  Rodeløkka i bydel Grünerløkka i Oslo. Gaten er forholdvis kort, bare 300 meter, og går parallelt med Helgesens gate. Den går fra Rodes plass til Københavngata. I 2007 ble det bygget nye boligblokker i gaten da den gamle Freiafabrikken og lissefabrikken som ligger ved siden av ble gjort om til boligformål og Sofies hage ble bygget på den gamle parkeringsplassen til Freia.

Gaten fikk navn etter den svenske byen Karlstad i 1879, året etter byutvidelsen. Flere andre gater i området ble oppkalt etter svenske og danske byer ved samme anledning.

## Litteratur
* 

## Eksterne lenker
*
Frank Loomis

**Frank Loomis** (1896–1971) var en amerikansk friidrettsutøver.

Under OL 1920 i Antwerpen ble Frank Loomis olympisk mester på 400 meter hekk. Med tiden 54,0 forbedret han den tolv år gamle verdensrekorden til Charles Bacon med ett sekund. Også løperne på de neste tre plassene, amerikanerne John Norton (sølv) og August Desch (bronse) samt franskmannen Geo André (nr. 4) løp på tider under den gamle verdensrekorden.

## OL-medaljer
* 1920  Antwerpen -  **Gull** i friidrett, 400 meter hekk  USA

## Referanser


## Eksterne lenker
*
Arild Knutsen

**Arild Knutsen** (født 1969) er en norsk politisk aktivist som arbeider for rusmiddelbrukeres rettigheter og endringer i den norske rusmiddelpolitikken. Han er styreleder i Foreningen for human ruspolitikk (FHR).

## Bakgrunn og arbeid
Knutsen ble født den 18. mars 1969. Han er oppvokst på Stovner i Oslo. Deler av Knutsens oppvekst er skildret i Stovner-kapittelet i boken *Groruddalen – en reiseskildring* av forfatteren Øyvind Holen.

Arild Knutsen har hatt diverse verv i Human-Etisk Forbund og representerte Narkotikapolitisk Forening (2003&ndash;2006). I 2006 tok han initiativet til Foreningen for human narkotikapolitikk som nå heter Foreningen for human ruspolitikk og ble valgt til foreningens leder.

Knutsen deltok i utviklingen av gatemagasinet *[[=Oslo]]*. Han var også vararepresentant i Human-Etisk Forbunds hovedstyre 2005&ndash;2009. Knutsen ledet en livssynsuavhengig samtalegruppe i Human-Etisk Forbund for tidligere rusmiddelavhengige 2002–2012.

Knutsen arbeidet som ungdomskoordinator i Samarbeidsrådet for tros- og livssynssamfunn 2004–2005.

Arild Knutsen stilte til valg som bystyrekandidat for Oslo Byaksjon i 2007. 18. november 2008 tok han med seg brukere av illegale rusmidler i Oslo Sentrum og marsjerte opp Karl Johans gate til Stortinget hvor de møtte en rekke rikspolitikere. Dette ble deretter en tradisjon kalt Stoffbrukerdagen.

Høsten 2016 debuterte han som forfatter med boken *Fra forbud til fornuft – kampen for en ny narkotikapolitikk*.

## Utmerkelser
I 2009 ble Knutsen kåret til Årets Osloborger av *[[Aftenposten]]*s lesere. Han ble også kåret til årets navn for 2009 av *[[Østkantavisa]]*.

I 2010 mottok Arild Knutsen Stortingets Presselosjes Toleransepris.

I 2014 ble Knutsen ble tildelt Amnestyprisen og Fagrådets/Rusfeltets hovedorganiasasjons pris for godt rusfaglig arbeid.

I 2020 ble Arild Knutsen tildelt Fagrådets pris for godt ruspolitisk arbeide/Rusfaglig pris, sammen med Kenneth Arctander i RIO/Rusmisbrukernes interesseorgansasjon.

## Referanser




## Eksterne lenker
*
Frederick Schule

**Frederick William Schule** (født 27. september 1879 i Preston i Iowa, død 14. september 1962 i New York) var en amerikansk friidrettsutøver. Under OL 1904 ble han olympisk mester på 110 meter hekk.

Schule studerte ved University of Michigan. I 1903 vant han sitt første AAU-mesterskap på 120 yards hekk. Til tross for denne tittelen ble ikke Schule regnet som favoritt til å vinne hekkeløpet under OL i St. Louis. Den største favoritten, Edwin Clapp, IC4A-mester i 1903 og 1904 på 120 yards hekk, dukket imidlertid ikke opp til kvalifiseringsheatene.

Schule vant sitt heat, og møtte i finalen Thaddeus Schideler, som en måned før OL hadde satt uoffisiell verdensrekord på 15,0. Schule vant finalen med to meters forsprang til Shideler.

## OL-medaljer
* 1904  St. Louis -  **Gull** i friidrett, 110 meter hekk  USA

## Referanser


## Eksterne lenker
*
Østre Gasværk Teater

**Østre Gasværk Teater**, **Gasværket** er et teater på Østerbro i København. Teateret holder til i en hall som inntil 1979 huset Østre Gasværks gasstank og er et av København mest storslåtte scenerom.

## Bygningen
Bygningen er tegna av Martin Nyrop, og ble oppført i åra 1881 til 1883 for å huse Østre Gasværks teleskopbeholder. Kuppelen over det sylindriske murskallet har en diameter på 47 m, og er dermed en av Danmarks største. Kuppelen krones av en lanternin. Den lette stålkonstruksjonen og det store spennet var en ingeniørprestasjon i sin tid.

Den sylindriske veggen i kunstferdig murverk har runde vinduer med rundbua overdekning, og kan minne om et mausoleum. Som industribygg utforma i en historiserende stil er den samtidig et tidstypisk uttrykk for industrialimens tidlige fase. Bygningen er freda.

I 1997 ble gassbeholdebygningen supplert med et frittstående tilbygg, tegna av KHR Arkitekter. Bygget rommer publikumsfoaje og fasiliteter for skuespillerne. Nybygget holder seg på respektfull avstand fra Nyrops bygning, og har underjordisk passasje til denne.

## Teateret
Etter initiativ fra Morten Grunwald og Pelle Sadolin ble det fra 1979 oppført teaterforestillinger i det gamle gassverket; de første åra bare som enkeltforestillinger og gjestespill. Den første store egenproduksjonen var Shakespeares *[[En midtsommernattsdrøm]]* i 1986. I åra 1992-1998 hadde teateret stor suksess med musikaler som Les Misérables, Miss Saigon og Atlantis.

I 2007 skifta teateret navn til Gasværket. Samtidig overtok Jon Steffensen som ny teatersjef. Teateret har siden gått tilbake til det opprinnelige navnet. Etter en periode med kollektiv ledelse av teateret ble Pia Jette Hansen ansatt som direktør for Østre Gasværk Teater fra august 2010.
Norsk skogssvin

**Norsk skogssvin** er ikke en griserase, men en slaktegris krysset fram fra oppdrettet villsvin og norsk landsvin. Sluttproduktet blir feilaktig markedsført som «*skogssvin*» av norske oppdrettere og kjøkken, men skogssvin er rettmessig benevnelsen på tre distinkte ville svinearter i slekten *[[Hylochoerus]]*.

Norsk skogssvin sto på menyen under OL på Lillehammer i 1994. Den gir et velsmakende kjøtt med viltpreg. Grisene er meget hardføre og kan gå ute hele året. De kan bli omkring 90 cm i skulderhøyde og vekten kan komme opp i nærmere 200 kg. Den har et lengre snuteparti enn vanlig tamgris og utvikler dessuten langt kraftigere, mørk pels. Ungene er stripet når de er små.

I tidligere tider fantes en halvvill gris som gikk under navnet europeisk skogssvin i Europa, herunder også i Skandinavia. Dette var en blanding av ekte villsvin og naturlige europeiske landraser. Slike griser fantes i Sverige helt fram mot slutten av 1800-tallet.
Bydeler i Mandal

Tradisjonelt var Mandal inndelt i 3: Mandal (byen på vestsiden av Mandalselva), Malmø (østsiden av Mandalselva) og Kleven (byens dyphavn utenfor sentrum). Her er en liste over bydelene i tettstedet Mandal, samt en liste over de andre tettstedene i kommunen.

## Bydeler i byen (tettstedet) Mandal
*Sånum
*Moneslia
*Skjebstad
*Vestnes
*Sanden
*Furulunden
*Støkkan
*Frøysland
*Buøya (Mandal)
*Støa
*Skåran
*Malmøy
*Saltverket
*Skinnsnes
*Persheia
*Kleven
*Gismerøya
*Skinnsnesheia
*Ime
*Jåbekk

## Tettsteder og grender i tidligere Mandal kommune utenbys
*Holum
*Tregde
*Farestad
*Skjernøysund
*Hogganvik
*Eigebrekk
*Harkmark
*Valand
*Krossen
*Dal (Harkmark)
*Dyrstad
*Valvik
*Møll
*Skeie
*Osnes
*Skogsøy
*Landøy
*Tånes
*Ås
*Rørvik
*Frydnes
*Stoveland
*Fuglevik
*Launes
*Tofte
*Eid (Harkmark)
*Homsvika
*Omland
*Kige
*Eskeland
Norhybrid

**Norhybrid** (LYLL) er ikke en anerkjent griserase, men en såkalt torasekrysning mellom ei norsk landsvin/norsk yorkshire (50/50) blandingspurke og en renraset (100%) norsk landsvinråne. En norhybrid besår således av 25% yorkshiregris og 75% norsk landsvin.

Norhybrid er et norsk produksjonssvin utviklet av Norsvin.

## Se også
* Gris
Forrest Smithson

**Forrest Custer Smithson** (født 26. september 1881 i Portland, Oregon, død 24. november 1962 i Contra Costa County, California) var en amerikansk friidrettsutøver som deltok i de olympiske leker 1908 i London. 

Smithson var teologistudent ved Oregon State University. I 1907 og 1908 vant han AAU-tittelen på 120 yards hekk. I finalen på 110 meter hekk under Sommer-OL 1908 i London stilte fire amerikanere til start. Smithson vant en overlegen seier, og satte ny verdensrekord med tiden 15,0.

## OL-medaljer
* 1908  London -  **Gull** i friidrett, 110 meter hekk  USA

## Referanser


## Eksterne lenker
*
God Defend New Zealand

**«God Defend [[New Zealand]]»** er den ene av to newzealandske nasjonalsanger: «God Defend New Zealand» (i vanlig bruk) og «God Save the Queen» (mer sjelden). «God Defend New Zealand» ble framført første gang i Dunedin i 1876, og er skrevet av Thomas Bracken med musikk av John Joseph Woods.



## [[Engelsk]] versjon

:God of Nations at Thy feet,
:In the bonds of love we meet,
:Hear our voices, we entreat,
:God defend our free land.
:Guard Pacific's triple star
:From the shafts of strife and war,
:Make her praises heard afar,
:God defend New Zealand.

:Men of every creed and race,
:Gather here before Thy face,
:Asking Thee to bless this place,
:God defend our free land.
:From dissension, envy, hate,
:And corruption guard our State,
:Make our country good and great,
:God defend New Zealand.

:Peace, not war, shall be our boast,
:But, should foes assail our coast,
:Make us then a mighty host,
:God defend our free land.
:Lord of battles in Thy might,
:Put our enemies to flight,
:Let our cause be just and right,
:God defend New Zealand.

:Let our love for Thee increase,
:May Thy blessings never cease,
:Give us plenty, give us peace,
:God defend our free land.
:From dishonour and from shame,
:Guard our country's spotless name,
:Crown her with immortal fame,
:God defend New Zealand.

:May our mountains ever be
:Freedom's ramparts on the sea,
:Make us faithful unto Thee,
:God defend our free land.
:Guide her in the nation's van,
:Preaching love and truth to man,
:Working out Thy glorious plan,
:God defend New Zealand.




## [[Maorisk]] versjon
:E Ihowā Atua,
:O ngā iwi mātou rā
:Āta whakarongona;
:Me aroha noa
:Kia hua ko te pai;
:Kia tau tō atawhai;
:Manaakitia mai
:Aotearoa

:Ōna mano tāngata
:Kiri whero, kiri mā,
:Iwi Māori Pākehā,
:Rūpeke katoa,
:Nei ka tono ko ngā hë
:Māu e whakaahu kë,
:Kia ora mārire
:Aotearoa

:Tōna mana kia tū!
:Tōna kaha kia ū;
:Tōna rongo hei pakū
:Ki te ao katoa
:Aua rawa ngā whawhai
:Ngā tutū a tata mai;
:Kia tupu nui ai
:Aotearoa

:Waiho tona takiwā
:Ko te ao mārama;
:Kia whiti tōna rā
:Taiāwhio noa.
:Ko te hae me te ngangau
:Meinga kia kore kau;
:Waiho i te rongo mau
:Aotearoa

:Tōna pai me toitū
:Tika rawa, pono pū;
:Tōna noho, tana tū;
:Iwi nō Ihowā.
:Kaua mōna whakamā;
:Kia hau te ingoa;
:Kia tū hei tauira;
:Aotearoa 


## Eksterne lenker
* Offisielle nettsider for den newzealandske nasjonalsangen 
* MIDI-fil og noter på nationalanthems.info
* Nettsider om sangen på nz.com  med et opptak av New Zealand Symphony Orchestra
Frederick Kelly (friidrettsutøver)

**Frederick Warren Kelly** (født 12. september 1891 i Orange i California, død 7. mai 1974 i Medford i Oregon) var en amerikansk friidrettsutøver. 

Under OL 1912 i Stockholm vant Frederick Kelly 110 meter hekk på tiden 15,1, etter at løpets favoritt, John Nicholson, hadde falt ved den åttende hekken. Utøvere fra USA tok alle medaljene i øvelsen, James Wendell sølv og Martin Hawkins kom på tredjeplass.  

## OL-medaljer
* 1912  Stockholm -  **Gull** i friidrett, 110 meter hekk

## Eksterne lenker
*
Gråbrødretorv (København)

__NOTOC__

**Gråbrødretorv** er et smalt og langstrakt torg i sentrale København, oppkalt etter gråbrødrene i et nærliggende fransiskanerkloster. Gråbrødreklosteret ble opprettet i 1238.
Torget ligger ikke så langt fra Rundetårn, og støter opp til Kejsergade, Klosterstræde og Niels Hemmingsens Gade. 

Gråbrødretorv utmerker seg ved en helhetlig, gammel bebyggelse, og all bebyggelse omkring torget er freda. Særlig verdifull er husrekka 1-9, som kan sises å være en tidlig form for typehus, oppført som bolighus for borgere etter den store bybrannen i 1728, tegna av overlandbyggmester J.C. Krieger. Mot torget er de fleste av disse husene grunnmurt med glattpussa fasader uten relieff og med markerte arker. De er malt i originale, kraftige farger i rødt, gult og grønt. Fasadene mot gården og sidehusene er i bindingsverk.

## Ulfelds Plads
På restene av en del av klosterruinene bygget Corfitz Ulfeldt (1660–1664) hus. Plassen ble i en årrekke etter dette kalt Ulfelds Plads. Ulfeldt falt fra maktens tinder i 1663 og ble fratatt gods og gull. Huset ble ødelagt og sten for sten brutt ned og gjort om til en offentlig plass. Midt på plassen ble det satt opp et minnesmerke til spott og spe med en inskripsjon hvor det sto:
I 1841 skiftet torvet navn til det nåværende Gråbrødretorv og året etter fjernet myndighetene minnesmerket.

### «Kærlighed uden Strømper» i nr. 3
Johan Herman Wessel bodde i andre etasje i nr. 3 i perioder i tidsrommet 1760–1780. Det var her han skrev *Kærlighed uden Strømper* og huset kalles i dag Wessels Hus.

I 1773 ble stykket satt opp på Det Kongelige Teater og den 29. mars ble det rykket inn en annonse i Adresseavisen hvor det sto:
Året etter rykket Wessel selv inn en annonse og skrev:

## Brann og bombardement
Da København brant i 1728 ble de fleste husene rundt Ulfeldts Plads flammenes rov og derfor er de fleste av husene man ser i dag fra tiden etter. På folkemunne ble husene ofte kalt «ildebrandshuse». Husene som ligger på vestsiden av torvet ble oppført etter bombardementet i 1807.

## Gråbrødretorv i dag
Gråbrødretorv fikk status som gågate i 1968 og er preget av alle restaurantene og kaféene hvor man gjerne sitter ute i sommerhalvåret.

## Freda bygninger

## Referanser
Tommy Thomson

**Earl John Tommy Thomson** (født 15. februar 1895 i Saskatchewan, død 19. april 1971) var en kanadisk hekkeløper. 

Da Thomson var åtte år gammel, flyttet familien til California. Familien søkte aldri om amerikansk statsborgerskap, og han ble tatt ut på Canadas lag til OL 1920 i Antwerpen. I 1918 hadde han vunnet AAU-mesterskapet i hekkeløp, og i 1920 satte han ny verdensrekord på 110 meter hekk med tiden 14,4. Denne rekorden ble ikke forbedret før i 1931, men den ble tangert av flere løpere.

I OL-finalen vant Earl Thomson en klar seier foran sine amerikanske rivaler Harold Barron og Frederick Murray.

## OL-medaljer
* 1920  Antwerpen -  **Gull** i friidrett, 110 meter hekk  Canada 

## Referanser


## Eksterne lenker
*
Daniel Kinsey

**Daniel Chapin Kinsey** (født 22. januar 1902 i St. Louis, Missouri, død 27. juni 1970 i Richmond, Indiana) var en amerikansk friidrettsutøver.   

Under OL 1924 vant Daniel Kinsey 110 meter hekk på 15,0, samme tid som sølvvinneren Sydney Atkinson fra Sør-Afrika. 

## OL-medaljer
*  1924  Paris -  **Gull** i friidrett, 110 meter hekk  USA

## Referanser


## Eksterne lenker
*
Caffè mocca

**Caffè mocca**, **mocca**, **mocha**, og **moccacino**, er en kaffedrikk som er en versjon av caffè latte. Den består av sjokoladepulver eller sjokoladesaus blandet med espresso og dampet melk, toppet med melkeskum eller krem.
Klaus Voormann

**Klaus Voormann** (født 29. april 1938 i Berlin, Tyskland) er en tysk bassist, plateprodusent og grafiker. Han har spilt sammen med John Lennon og George Harrison og var sammen med Astrid Kirchherr en venn av The Beatles i deres tidlige periode i Hamburg omkring 1961. 

Voormann designet bl.a. omslaget til albumet *[[Revolver (album)|Revolver]]* og fikk 1967 en grammy for beste albumcover for dette. Han har også laget omslaget til albumet *[[Scandinavian Leather]]* av Turboneger.

## Diskografi (utdrag)
* *Mighty Garvey!* (1968, med Manfred Mann)
* *John Lennon/[[Plastic Ono Band]]* (1970, med John Lennon)
* *All Things Must Pass* (1970, med George Harrison)
* *Sentimental Journey* (1970, med Ringo Starr)
* *[[Imagine (album)|Imagine]]* (1971, med John Lennon)
* *[[The Concert for Bangla Desh]]* (1971, med George Harrison)
* *Transformer* (1972, med Lou Reed)
* *No Secrets* (1972, med Carly Simon)
* *Rock 'n' Roll* (1975, med John Lennon)

## Referanser


## Eksterne lenker
* 
* 
* 
*
Noroc

**Noroc** (LYDD) er ikke en anerkjent griserase, men en såkalt *trerasekrysning* mellom ei torasekrysset (50/50) norsk landsvin/norsk yorkshirepurke og en duroc råne. En noroc besår således av 25% norsk landsvin, 25% norsk yorkshire og 50% duroc.

Noroc er et norsk produksjonssvin utviklet av Gilde Norsk Kjøtt og Norsvin. Kjøtt fra denne grisen markedsføres under merkenavnet «Edelgris».

## Referanser
Norsk Ponniavlsforening

**Norsk Ponniavlsforening** (NPA) er en interesseforening for oppdrettere av ponnirasene connemara, dartmoor, exmoor, gotlandsruss, new forest, sportsponni, shetlandsponni og welsh.

NPA er registrator for alle ponnier i Norge. Det vil si at de utsteder eller stempler hestepass for ponnier.
Grønndusker

se teksten

**Grønndusker** er en gruppe grønnalger.
Vanlig grønndusk er en av de mest kjente artene.

## Arter

* *[[Cladophora aegagropila]]*
* *[[Cladophora albida]]*
* *[[Cladophora bertolonii]]*
* *[[Cladophora blomquistii]]*
* *[[Cladophora brasiliana]]*
* *[[Cladophora callicoma]]*
* *[[Cladophora catenata]]*
* *[[Cladophora chlorocontracta]]*
* *[[Cladophora coelothrix]]*
* *[[Cladophora columbiana]]*
* *[[Cladophora conferta]]*
* *[[Cladophora conglomerata]]*
* *[[Cladophora corallicola]]*
* *[[Cladophora crispata]]*
* *[[Cladophora crispula]]*
* *[[Cladophora crystallina]]*
* *[[Cladophora dalmatica]]*
* *[[Cladophora delicatula]]*
* *[[Cladophora expansa]]*
* *[[Cladophora fascicularis]]*
* *[[Cladophora feredayi]]*
* *[[Cladophora flexuosa]]*
* *[[Cladophora fracta]]*
* *[[Cladophora fuliginosa]]*
* *[[Cladophora glaucescens]]*
* *[[Cladophora globulina]]*
* *[[Cladophora glomerata]]*
* *[[Cladophora gracilis]]*
* *[[Cladophora graminea]]*
* *[[Cladophora holsatica]]*
* *[[Cladophora insignis]]*
* *[[Cladophora intertexta]]*
* *[[Cladophora jongiorum]]*
* *[[Cladophora laetivirens]]*
* *[[Cladophora liebetruthii]]*
* *[[Cladophora liniformis]]*
* *[[Cladophora longiarticulata]]*
* *[[Cladophora longicellulata]]*
* *[[Cladophora lutescens]]*
* *[[Cladophora magdalenae]]*
* *[[Cladophora mauritiana]]*
* *[[Cladophora melagonium]]*
* *[[Cladophora microcladioides]]*
* *[[Cladophora montagneana]]*
* *[[Cladophora montagnei]]*
* *[[Cladophora nitida]]*
* *[[Cladophora oligoclona]]* 
* *[[Cladophora ordinata]]*
* *[[Cladophora pachyderma]]*
* *[[Cladophora patula]]*
* *[[Cladophora pellucida]]*
* *[[Cladophora pellucidoidea]]*
* *[[Cladophora physarthra]]*
* *[[Cladophora profunda]]*
* *[[Cladophora prolifera]]*
* *[[Cladophora pseudorupestris]]*
* *[[Cladophora pygmaea]]*
* *[[Cladophora radians]]*
* *[[Cladophora ramosissima]]*
* *[[Cladophora ruchingeri]]*
* *[[Cladophora sakaii]]*
* *[[Cladophora sericea]]*
* *[[Cladophora socialis]]*
* *[[Cladophora stimpsonii]]*
* *[[Cladophora submarina]]*
* *[[Cladophora subtilis]]*
* *[[Cladophora vadorum]]*
* *[[Cladophora vagabunda]]*
* vanlig grønndusk

## Eksterne lenker
*
Henrik Aasarød

**Henrik Aasarød** (1928–2000) var en norsk fagforeningsmann, og formann for Norsk Sjømannsforbund i perioden 1972–1988.

Henrik Aasarød var tillitsmann i Norsk Sjømannsforbund i tilsammen 37 år, og formann i 16 år. Han startet som skipstillitsmann, og ble i 1951 såkalt fastlønnet tillitsmann ved forbundets avdelinger i Oslo, Rotterdam og København, før han i september 1964 tiltrådte som opplysningssekretær ved forbundets hovedkontor i Oslo. På landsmøtet i 1970 ble han valgt til å overta som forbundsformann når Olaf Karling skulle gå av med pensjon i 1972. Landsstyret i Norsk Sjømannsforbund innvilget i juli 1988 en søknad fra Aasarød om å gå av med pensjon ved fylte 60 år med begrunnelse i Aasarøds helse.

Henrik Aasarød opprettholdt Norsk Sjømannsforbunds tradisjon som det mest internasjonale av alle fagforbund, blant annet gjennom arbeidet i Nordisk Transportarbeiderføderasjon og Den Internasjonale Transportarbeiderføderasjonen (ITF), der han også hadde sentrale verv. Han var leder i Nordisk Transportarbeiderføderasjon 1981–1988, medlem av ITFs eksekutivkomité og medlem av Arbeiderpartiets sentralstyre.

Politisk blir Henrik Aasarød av mange best husket for å ha ledet Norsk Sjømannsforbund i kampen mot opprettelsen av Norsk internasjonalt skipsregister (NIS), en kamp som blant annet gjorde at kan kom på kant med mange av sine partifeller i Arbeiderpartiet og trolig var en medvirkende årsak til hans sviktende helse.
Olaf Karling

**Olaf Ragnvald Karling** (1907–2000) var en norsk fagforeningsmann og leder for Norsk Sjømannsforbund fra 1966 til 1972. Karling var også medlem av eksekutivkomiteen i Den Internasjonale Transportarbeiderføderasjonen.

Han hadde svensk far og norsk mor. Han ble født i Skärmnäs i Värmland, og familien flyttet etter hvert til Oslo, der faren drev frukthandel.

Olaf Karling ble som 17-åring i 1925 medlem i det daværende Norsk Sjørestaurasjonsforbund, som kort tid etter ble hetende Norsk Stuert- og Kokkforbund. Der ble han bare 21 år gammel forbundsstyremedlem. Da Stuert- og Kokkforbundet gikk inn i Norsk Matros- og Fyrbøter-Union i 1933, tok det sammenslåtte forbundet navnet Norsk Sjømannsforbund.

Til sjøs fulgte Olaf Karling den tradisjonelle karrierestigen i byssa, som messegutt, byssegutt, andrekokk, førstekokk og stuert, før han i 1938 gikk i land for å tiltre som fastlønnet tillitsmann ved Norsk Sjømannsforbunds avdeling i Antwerpen.

Under den andre verdenskrig var Karling tilbake i Norge, hvor han deltok i det illegale forbundsstyret hjemme. Forbundets ledelse var eneste norske fagforbundsledelse som klarte å rømme landet i forbindelse med okkupasjonen, og satt i London og delvis i New York, og hadde sitt eget forbundsstyre ute.

Karling ble en kort periode værende ved forbundets avdeling i Oslo før han dro tilbake til Antwerpen. I 1950 ble Karling hentet til forbundets hovedkontor og ansatt som organisasjonssekretær, en posisjon der han ble sentral både i forbundets tariffarbeid og organisasjonsarbeid. Han ble valgt til forbundsleder ved forbundets landsmøte i 1966. Han ble gjenvalgt i 1970, men varslet allerede da at han ville gå av med pensjon ved fylte 65 år, midt i valgperioden.

Karling var også sekretær i LO, det vil si medlem av LO-ledelsen, fra 1969 til 1972.

## Referanser
George Saling

**George J. Saling** (født 24. juli 1909 i Corydon i Iowa, død 15. april 1933 i Missouri) var en amerikansk friidrettsutøver. 

Favoritten foran finalen på 110 meter hekk under OL 1932 var Percy Beard. Han hadde tangert verdensrekorden på 100 meter hekk, og i tillegg satt ny verdensrekord på 120 yards hekk med tiden 14,2.

Den amerikanske kvalifiseringen ble arrangert i Stanford. Her John Keller foran George Saling og Percy Beard. I semifinalen under lekene satte Saling ny verdensrekord, og i finalen møttes disse tre amerikanerne, to briter og en tysker. Finalen ble vunnet av Saling på tiden 14,6 foran Beard (14,7).  

George Saling døde etter en bilulykke våren etter OL-triumfen, bare 23 år gammel.

## OL-medaljer
* 1932  Los Angeles -  **Gull** i friidrett, 110 meter hekk

## Referanser


## Eksterne lenker
*
Tom Robbins

**Tom Eugene  Robbins** (1932–2025) var en amerikansk forfatter. Hans romaner er ofte komplekse, ville historier med en sterk understrøm av sosial kommentar og satire. Han er særlig kjent for særegne historier, kreativt språk og vittige observasjoner. Hans roman *[[Even Cowgirls Get the Blues]]* (1976) ble filmatisert i 1993 av Gus Van Sant.

## Bibliografi
* *[[Another Roadside Attraction]]* (1971)
* *[[Even Cowgirls Get the Blues]]* (1976) 
* *[[Still Life with Woodpecker]]* (1980)
* *[[Jitterbug Perfume]]* (1984)
* *[[Skinny Legs and All]]* (1990)
* *[[Half Asleep in Frog Pajamas]]* (1994)
* *[[Fierce Invalids Home from Hot Climates]]* (2000)
* *[[Villa Incognito]]* (2003)
* *[[Wild Ducks Flying Backward]]* (2005) — en samling essays, anmeldelser og noveller.

## Referanser


## Eksterne lenker
* AFTRlife – fanside
* Salon.com – salon.com mini-biografi
* A biographical essay - biografi (2003)
Storstraumen bru

**Storstraumen bro** er ei buebro på riksvei 9 i Bygland kommune, Aust-Agder. Den er 41,5 m lang og ble bygd i 1963. Broa går over strømmen mellom Byglandsfjorden og Åraksfjorden. I strømmen er det et sluseanlegg som ble anlagt i forbindelse med trafikken med båt på fjorden. DS «Bjoren» gikk i rute mellom Ose og Byglandsfjord og måtte bruke slusene for å komme gjennom Storstraumen.

Buebroa fra 1963 og ei eldre hvelvbro fra 1914 og ei bjelkebro fra 1922 ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de tre broene samt ei platebro fra 1963 17. april 2008.

## Referanser


## Eksterne lenker
*
Nille (andre betydninger)

**Nille** kan vise til

* Nille, lavpriskjede
* Mor Nille, karakter skapt av Ludvig Holberg
* Pernille (restaurant), kjent som «Nille» uteservering i Oslo sentrum
Forrest Towns

**Forrest Grady Towns** (født 6. februar 1914 i Fitzgerald, Georgia død 9. april 1991 i Athens, Georgia) var en amerikansk friidrettsutøver. 

Towns var hekkeløper og hadde i løpet av karrieren bare én virkelig stor sesong: 1936. Dette året var han ubeseiret, han satte to verdensrekorder på spesialdistansen 110 meter hekk, og fra dette året stammer hans 20 beste tider. Til Towns store lykke var dette også et olympisk år.

Den første verdensrekorden satte han i Chicago i juni, da han løp på 14,1. I mellomheatet under OL i Berlin tangerte han denne rekorden, og deretter vant han finalen på tiden 14,2, to tideler foran briten Donald Finlay.

27. august 1936 satte han deretter verdensrekord i Oslo på 13,7. Verken før eller senere har verdensrekorden på korthekken blitt forbedret like mye på en gang. Rekorden ble stående i 14 år, også dette er rekord når det gjelder 110 meter hekk. 
## OL-medaljer
* 1936  Berlin -  **Gull** i friidrett, 110 meter hekk  USA

## Eksterne lenker
*
Gazanfar Musabekov

**Gazanfar Mahmud oglu Musabekov** (moderne aserbajdsjansk **Qəzənfər Mahmud oğlu Musabəyov**, født 14. juli/26. juli  1888 i Perebidil, provinsen Guba, død 9. februar 1938 i provinsen Baku) var en aserbajdsjansk revolusjonær og statsmann.

Fra 1929 til 1931 var han formann for Sentralkomitéen i den Aserbajdsjanske SSR.

Fra 1931 til 1936 var han formann for den Transkaukasiske SFSR og var president av det øverste sovjet sammen med Nedirbay Aytakov og Fayzulla Khodzhayev.

Under Josef Stalins utrenskninger, ble han i juni 1937 arrestert, anklaget for forræderi mot Sovjetunionen, dømt til døden og henrettet den 9. februar 1938.

En aserbajdsjansk lastebåt er oppkalt etter ham.

## Referanser
Høstutstillingen 900moh

**Høstutstillingen 900moh** er en kunstutstilling i Beitohallen på Radisson BLU Resort Hotel på Beitostølen i Øystre Slidre. Den var en av fire hovedutstillinger i året, som fulgte de fire årstidene. En av de sentrale pådriverne som fikk igang høstutstillingen er Arne Paus.

Utstillingene ble fra 2010 arrangert av Galleri Beito og Beitohallen Galleri for figurative samtidskunst. 

Første utstilling var i 2006.

Neste utstilling var i 2007 med  kunst av Arne Paus, Svein Solem, Jan Petter Bratsberg, Tore Hogstvedt, Toril Kojan, Stian Sabel Venemark, m.fl.

Arrangementet ble i 2008 til i et samarbeid mellom Beitostølen Resort, Galleriservice og Carpe Futura. Ansvarlig for utstillingen var Bjørn Hurum. På vernissasjen var det nærmere 500 gjester. Blant utstillerne dette året var Bratsberg og Solem i tillegg til Rino Larsen og Helle Wårås.

Da Carpe Futura i forkant av utstillingsåpning i 2009, trakk seg ut av samarbeidet, ble arrangementet derfor relansert i et samarbeid mellom Arne Paus, Steff Herbern ved tidligere Herbern Marina på Aker Brygge og Kay Sveum i Kays Lobbybar, på Radisson BLU Resort hotell på Beitostølen. Som et resultat ble selskapet Galleri Beito opprettet i februar 2010 for å fortsette med utstillinger under logoen «Galleri for figurativ samtidskunst Beitohallen».

I 2010 ble utstillingen arrangert av Galleri Beito og Beitohallen Galleri for figurative samtidskunst. Dette året var blant annet Darek Adamski, Trine Folmoe, Kari Grasmo, Dag Hol, Jan Harr, Yngve Reidar Vold og Arne Paus med blant utstillerne. 

Beitohallen huser idag en fast utstilling av Arne Paus med hans største maleri "Peer Gynt - Metamorfose" samt andre malerier.

## Kunstnere
:*Merk at lista er ufullstending og kan inneholde feil*

;2006
* Tore Hogstvedt
* Arne Paus
;2007
* Helle Wårås
* Arne Paus
* Svein Solem
* Jan Petter Bratsberg
* Tore Hogstvedt
* Toril Kojan
* Stian Sabel Venemark
;2008
* Wanda Elisabeth Hareim
* Harald Kolderup
* Tore Hogstvedt
* Arne Paus
* Bjørn Sørvang Hansen
* Eva Laila Hilsen
* Bodil Paus
* Helle Wårås
* Svein Solem
* Jan Petter Bratsberg
* Rino Larsen

;2009
* Helle Wårås
* Jan Petter Bratsberg
* Tore Hogstvedt
* Svein Solem
* Arne Paus
* Dag Hol
* Sveien Solem
* Bjørn Sørvang Hansen
* Bjørn Hebæk
* Leslie Ayres
;2010
* Darek Adamski
* Trine Folmoe
* Kari Grasmo
* Dag Hol
* Jan Harr
* Yngve Reidar Vold
* Arne Paus
* Trond Andersen
* John Brenengen
* Daniel Douglas
* Mona Five Herbern
* Tore Hogstvedt
* Gunnar Kristian Kopperud
* Kirsten Kokkin
* Bruce Naigles
* Elena Abessinova


## Referanser


## Eksterne lenker

* Høstutstillingen 900 moh.
Randy Matson

**James Randel «Randy» Matson** (født 5. mars 1945 i Pampa i Texas) er en amerikansk tidligere kulestøter. Under OL i Tokyo 1964 vant han sølv med 20,20&nbsp;m bak landsmannen Dallas Long. Fire år senere ble han olympisk mester i Mexico by 1968, med 20,54&nbsp;m.

I løpet av karrieren støtte han i 12 stevner over 21 meter, og i 25 stevner over 20 meter. Den beste serien hadde han i 1970 i Berkeley: 21,18 – 20,75 – 21,25 – 21,75 – 20,94 – 20,97.

Han vant gull i kulestøt under de Panamerikanske leker 1967 i Winnipeg i Canada.

## Meritter
### Verdensrekorder
* 1965: 21,52 m
* 1967: 21,78 m

## Referanser


## Eksterne lenker
*
IKANO

**IKANO** er et internasjonalt konsern med hovedkontor i Luxembourg, med virksomheter i hele Europa, og over 4000 ansatte. I Norge finnes blant annet Ikano Bank og  Ikano Retail Centres. Konsernet eies av tre sønner av Ingvar Kamprad, grunnleggeren av IKEA, Peter, Jonas og Mathias Kamprad.

IKANO har virksomheter innen:
*Finansvirksomhet (Lund)
*Eiendom (Lund)
*Forsikringer (Luxembourg)
*Kapitalforvaltning (Luxembourg)
*Detaljhandel (Singapore)
*Ikano Retail Centres

## Eksterne lenker
*
Tommys inferno

***Tommys inferno*** er en norsk filmkomedie fra 2005. Filmen er skrevet og regissert av Ove Raymond Gyldenås.
Tommys inferno ble sett av over 100&nbsp;000 publikummere og betegnes dermed som en suksess. Filmen vant ungdomsjuryens hovedpris under filmfestivalen i Zlín i 2006 og ble nominert til Amandaprisen 2006 i klassen beste barne- og ungdomsfilm. Dessuten ble den i 2007 kåret av Dagbladets lesere til den beste norske filmen lagd mellom 1982 og 2007.

## Handling

Filmens hovedperson er Tommy. Han og kjæresten, Maria, har vært sammen lenge nok til at hun synes det er på tide med noe mer enn bare klining. Tommy derimot, som er sønn av en prest han aldri har møtt og har ekstrajobb som altergutt, har en idé om at sex er noe som høres ekteskapet til og vil «vente litt». Tommys kamerat Ahmed er født inn i en familie av strengt praktiserende muslimer, men har selv et avslappet og heller liberalt forhold til islam. Ahmed ønsker i motsetning til Tommy sterkt å benytte seg av friheten som voksen, og skriver historier for et pornoblad inspirert av Tommy og Marias forhold. Etter hvert får Maria nok av Tommys unnvikenhet, og dumper ham til fordel for en annen. Tommy forsøker desperat å få henne tilbake, men da blir tilværelsen bare enda mørkere for ham.

## Skuespillere
* Eirik Evjen som Tommy
* Anine Eckhoff som Maria
* Mehran Iqbal som Ahmed
* Linn Skåber som Tommys mor
* Olivia Gebre-Yohannes som Isobel
* Anh Vu som Mai
* Yassmine Johansen som Rubina
* Carl Christian F. Grimstad som Daniel
* Anne Lene Heiberg som Vivian
* Sebastian Brynestad som Mikki
* Bibi Razia som Ahmeds mor
* Iftikar Raja som Ahmeds far
* Salman Aslam som Ahmeds lillebror

## Referanser


## Eksterne lenker
*
Edward Hopper

**Edward Hopper** (født 22. juli 1882 i Nyack i delstaten New York i USA, død 15. mai 1967 i New York City) var en amerikansk kunstner. Hopper er mest kjent for oljemalerier som fremstilte hans syn på det moderne, amerikanske livet. 

## Liv og virke
### Bakgrunn og utdannelse
Edward Hopper var sønn av Garret Henry Hopper og Elizabeth Griffiths Smith Hopper; han var deres nesteldste barn.

Fra 1900 til 1906 studerte han illustrasjon ved New York School of Art (Chase School, senere Parsons) med Frank Vincent Dumond og Arthur Keller som lærere, og maleri under i William Merritt Chase, Kenneth Hayes Miller og Robert Henri, mentor for Ashcan School.

### Kunstnerskap
Hopper gjorde mange studiereiser som var av stor betydning for hans kunstneriske utvikling. Først og fremst kan reisene han gjorde rundt i USA gjenspores i maleriene hans, men også reiser til Mexico og rundreiser i Europa ble viktige i kunstnerskapet. I 1906/1907, 1909 og 1910 reiste han rundt i Europa, og besøkte blant annet Paris, London, Brussel, Amsterdam og Berlin.

Fra 1905 arbeidet Edward Hopper som illustratør for reklamebyråer (særlig for C.&nbsp;C. Phillips & Co.). Denne virksomhet, som var hans hovedinntektskilde for de neste tyve årene, betraktet han ikke som del av sitt kunstneriske virke. I 1913 deltok han på Armory Show i New York City og solgte der for 250 dollar sitt første malery, «Sailing». Fra 1915 kom noen lite kjente raderinger. Frem til han var 42 år gammel kunne ikke Hopper livnære seg av malerkunsten.

Edward Hoppers mest berømte verk er «Nighthawks» (1942), som forestiller fire mennesker på en nattåpen amerikansk *diner* – tre gjester og én mann som står bak disken. En vanlig tolkning av dette bildet er at Hopper gestalter den psykiske fremmedgjøringen mellom maleriets personer. Maleriet har inspirert en rekke senere kunstnere til å lage egne verk med Hoppers bilde som forelegg; blant de mest berømte parafrasene er den østerrikske maleren Gottfried Helnweins maleri «Boulevard of Broken Dreams», der de tre kafégjestene er Humphrey Bogart, Marilyn Monroe og James Dean, og Elvis Presley står bak disken.

Hoppers malerier kjennetegnes av en særegen bruk av lys. «Nighthawks» er ett av eksemplene på dette. I flere av Hoppers malerier er horisontlinjen skjult, noe som bidrar til å gi verket en drømmeaktig stemning. I noen av maleriene synes det også å være en underliggende uro i motivet.

Hans siste verk er fra 1965: «Chair Car» og «Two Comedians».

## Referanser


## Eksterne lenker
* 
* 
*
Audi R10

**Audi R10** er en racerbil forberedt for racing i LMP1-klassen i 24-timersløpet på Le Mans og andre liknende utholdenhetsrace. Bilen ble først vist frem den 13. desember 2005 kl. 12 CET, og vant både dens jomfruløp i 12-timersløpet i Sebring 2006, og Le Mans i 2006. Den var den første dieseldrevne bilen som vant noen av disse løpene. Bilen er det mest ambisiøse og dyreste prosjekt Audi Motorsport noen gang har tatt for seg; Audi R10 koster Audi $15&nbsp;000&nbsp;000 i året.

## Referanser
Aleksandr Tsjervjakov

**Aleksandr Grigorjevitsj Tsjervjakov** (russisk: Александр Григорьевич Червяков; belarusisk: Аляксандр Рыгоравіч Чарвякоў [Aljaksandr Ryhoravitsj Tsjarvjakow] født , død 16. juni 1937) var en sovjetisk politiker. Han var blant grunnleggerne av Kommunistpartiet i Belarus.

Tsjervjakov ble medlem av Det russiske kommunistpartiet i 1917. I 1920 ble han utnevnt til formann av Revolusjonskomitéen i Minsk, og var involvert i dannelsen av Sovjetunionen.

Han var en av fire formenn av det øverste sovjets presidium (delt presidentskap) under dannelsen av Sovjetunionen, og hadde dette embedet inntil han begikk selvmord den 16. juni 1937.

## Referanser
Audi Driving Experience

**Audi Driving Experience** er et kjøreopplæringsprogram opprettet av den tyske bilprodusenten Audi i 1983.

I USA er det drevet på området til Panoz Racing School. Kursene tilbys på Road Atlanta og Sebring International Raceway. Programmene er for voksne eller tenåringer for én til to dager. Audi Driving Experience tilbyr tenåringselever en basisopplæring innen defensiv kjøring og nødmanøvre, mens de voksne får en mer ytelsesorientert opplæring.

Audi sørger for biler, og gir A3, A4 og TT-modeller til skolen. Dekkprodusenten Pirelli skaffer dekk, og hjulprodusenten BBS står for hjulene.

I Australia er programmet kjent som «Audi Drive Experience», og drives mest i de østlige territoriene.

## Eksterne lenker
* 
*   (USA)